Երկար անկում

«Երկար անկում» (A Long Way Down), անգլիական սև կատակերգություն, որը նկարահանել է ռեժիսոր Պասկալ Շոմեյը 2014 թվականին, Նիկ Հորնբիի 2005 թվականի «Երկար ճանապարհ դեպի ներքև» վեպի էկրանավորումն է։

Սյուժե 
Չորս անծանոթներ Ամանորի նախօրեին հանդիպում են Լոնդոնի Թոփփերս շենքի տանիքին, որոնցից յուրաքանչյուրը որոշել է ինքնասպանություն գործել։ Սակայն նրանց ցանկություններին վիճակված չէ իրականանալ, և նրանք պայման են կապում, որ մինչև Սուրբ Վալենտինիի օրը իրենցից ոչ մեկը կյանքի հետ հաշիվները չի փակի։

Դերերում 
 Փիրս Բրոսնան – Մարտին Շարպ
 Թոնի Քոլեթ – Մորին Թոմփսոն
 Իմոջեն Փութս – Ջես Քրայթոն
 Աարոն Փոլ – Ջեյ Մագուայր
 Ռոզամունդ Փայկ – Փեննի
 Սեմ Նիլ – Քրայթոն
 Թափենս Միդլթոն – Քեթի Միլլեր
 Ջո Քոուլ – Չես Ջոնսոն
 Յոզեֆ Ալտին – Մեթթի

 Արտադրություն 
Փիրս Բրոսնանը պատմել է, որ հաղորդավար Ռիչարդ Մեդլին իրեն ոգեշնչել է այդ դերը կատարելու համար։ Սեն Պոլ դե Վանսի Colombe D’Or'' ռեստորանում կարդալով ֆիլմի սցենարը՝ Փիրս Բրոսնանը հայտարարել է, որ տեսել է Մեդլիին և նրա կնոջը՝ Ջուդի Ֆինիգանին, ապա ասել է. «Ես մտածում եմ, որ դա նրա ոգեշնչումն ու էնտուզիազմն է։ Որպեսզի դա անել, պետք է լինել գրեթե շաման և իսկապես հավատաս ինքդ քեզ։ Եվ դա մի բարակ գիծ է բարյացակամության և զայրույթի միջև։ Այնպես որ դրա համար իսկապես պետք է խիզախ հոգի»։

Թողարկում 
Ֆիլմի պրեմիերան կայացել է 2014 թվականի փետրվարի 10-ին Բեռլինի 64-րդ միջազգային կինոփառատոնում։

Քննադատական արձագանքներ 
Ֆիլմը բացասական արձագանքներ է ստացել քննադատների կողմից։ Rotten Tomatoes-ում ֆիլմն ունի 22 % վարկանիշ՝ 50 դիտարկումների հիման վրա, որոնց միջին միավորը  4,2/10 է։ Metacritic-ում ֆիլմն ունի 34 միավոր 21 արձագանքի հիման վրա, ինչը համապատասխանում է «ընդհանուր առմամբ անբարենպաստ արձագանքներ» վարկանիշին։

Ծանոթագրություններ

Արտաքին հղումներ 
 

2014 ֆիլմեր
Բրիտանական ֆիլմեր
Ինքնասպանության մասին ֆիլմեր
Ֆիլմեր, որոնց գործողությունները տեղի են ունենում Լոնդոնում
Ամանորյա ֆիլմեր
Բրիտանական վեպերի էկրանավորումներ
Անգլերեն ֆիլմեր
Lionsgate ֆիլմեր
Ամերիկյան կատակերգական դրամա ֆիլմեր